Baris (Kanada)
Baris (angl. Barrie) – miestas rytinėje Kanadoje, Ontarijo provincijos pietryčiuose. Apie 141 000 gyventojų (2016). Išsidėstęs prie Sìmkou (Simcoe) ežero, už 90 km į šiaurę nuo Toronto. Vasaros ir žiemos kurortas, didelė ūkio dalis sutelkta į aptarnavimo sektorių. Yra Sentènialo ir Sprìngvoterio parkai, Simkou muziejus ir archyvas, taikomųjų menų ir technologijos kolegija (įkurta 1967 m.).